b'\n_START_ARTICLE_\nZenonas Vainoris\n_START_SECTION_\nBiografija\n_START_PARAGRAPH_\n1932\xe2\x80\x931938 m. mok\xc4\x97si \xc5\xa0iauli\xc5\xb3 6-ojoje prad\xc5\xbeios mokykloje, 1938\xe2\x80\x931945 m. \xc5\xa0iauli\xc5\xb3 1-ojoje gimnazijoje. 1945\xe2\x80\x931947 m. \xc5\xa0iauli\xc5\xb3 2-osios pradin\xc4\x97s mokyklos mokytojas, ved\xc4\x97jas. 1947\xe2\x80\x931951 m. studijavo Kauno politechnikos institute (KPI). 1952 m. \xc5\xa0iauli\xc5\xb3 srities radiotransliacini\xc5\xb3 tinkl\xc5\xb3 direkcijos vyr. in\xc5\xbeinierius._NEWLINE_1952\xe2\x80\x931964 m. Charkovo (Ukraina) karin\xc4\x97s radiolokacin\xc4\x97s akademijos d\xc4\x97stytojas, vyr. d\xc4\x97stojas. 1960 m. Soviet\xc5\xb3 S\xc4\x85jungos mar\xc5\xa1alo Leonido Govorovo artilerijos radiotechnikos akademijoje apgyn\xc4\x97 technikos moksl\xc5\xb3 kandidato disertacij\xc4\x85. 1964\xe2\x80\x931980 m. KPI Vilniaus filialo (v\xc4\x97liau VISI) Radijo aparat\xc5\xabros technologijos katedros ved\xc4\x97jas, 1978\xe2\x80\x931980 m. dar ir VISI Automatizacijos fakulteto dekanas. 1966 m. docentas, 1978 m. profesorius._NEWLINE_1975 m. Leningrado V. Uljanovo-Lenino elektrotechnikos institute apgyn\xc4\x97 technikos moksl\xc5\xb3 daktaro disertacij\xc4\x85.  1980\xe2\x80\x931989 m. LSSR auk\xc5\xa1tojo ir specialiojo vidurinio mokslo ministerijos Mokslo valdybos vir\xc5\xa1ininkas. 1989\xe2\x80\x931991 m. VTU (VGTU) Radijo aparat\xc5\xabros technologijos katedros ved\xc4\x97jas. 1991\xe2\x80\x932002 m. Radioelektronikos katedros profesorius, v\xc4\x97liau \xe2\x80\x93 lektorius.\n_START_SECTION_\nMokslin\xc4\x97 veikla\n_START_PARAGRAPH_\n35 i\xc5\xa1radim\xc5\xb3, 137 mokslini\xc5\xb3 straipsni\xc5\xb3, 14 mokymo metodini\xc5\xb3 leidini\xc5\xb3 autorius, 2 monografij\xc5\xb3 bendraautoris. Pareng\xc4\x97 24 technikos moksl\xc5\xb3 kandidatus._NEWLINE_1975 m. LTSR nusipeln\xc4\x99s in\xc5\xbeinierius. 1978 m. LSSR valstybin\xc4\x97s (su kitais), 1997 m. Lietuvos mokslo premijos laureatas.  2007 m. apdovanotas LR \xc5\xa0vietimo ir mokslo ministerijos I-\xc4\x85ja premija u\xc5\xbe vadov\xc4\x97l\xc4\xaf \xe2\x80\x9eBang\xc5\xb3 elektronikos pagrindai\xe2\x80\x9c.  Buvo Lietuvos mokslinink\xc5\xb3 s\xc4\x85jungos narys._NEWLINE_VGTU Elektronikos fakultete atidaryta profesoriaus Zenono Vainorio vardo auditorija.'